Anton Petru Filippini

Anton Petru Filippini hè un arcidiacunu, storicu è cronistu corsu di i so tempi, natu in u 1529 in U Viscuvatu.'Ss'articulu pruvene in parte da l'articulu currispundente di a wikipedia in francese. A so Istoria di Corsica cuncerna u periodu da u 1559 à u 1594. Cumprende una di l'epiche e più interessante di a storia di a Corsica, quella di a guerra di Sampieru. Hè una di e rare fonte di a storia corsa di u so tempu.

 Biugrafia 
Anton Petru Filippini hè natu in u 1529 in U Viscuvatu, paese chì face parte di a diocese di Mariana. Hè esciutu da una famiglia chì, obbligata à chittà a Sardegna, s'era ritirata in Corsica, ed era diventata una di e più impurtante di Viscuvatu.

Ùn si sà niente di a zitillina è di a ghjuventù di Filippini. U prima trattu ch'ellu cita di a so vita hè quellu di u 1550, annu induve ellu andò à Roma, passendu par Grosseto, à l'occasione di u ghjubileu.

Anton Petru Filippin morse in u 1594.

 Arte 
Arcidiacunu di a diocese di Mariana, ci dice ellu stessu ch'ellu rimpiazzò mentre qualchì tempu u vescu assente. Fubbe unu di i membri i più distinti di u cleru corsu. In u 1564, in seguitu à u morte di Bartolu della Torre, vicariu di u viscuvatu di Mariana tumbatu da un tiru di archibusgiu, e funzione di vicariu li fubbenu cunferite da u cardinale di San Clemente chì era rispunsevule di u viscuvatu.

Ma u cronistu hà fattu sminticà l'arcidiacunu à u ricordu di a pusterità.

 Opere 
Cronistu, Anton Petru Filippini hà cuntinuatu u racontu di a storia di a Corsica di Ghjuvanni della Grossa, dopu à Pier Antonio Monteggiani insin'à 1524, po' Marc Antone Ceccaldi insin'à 1559. In u 1594 u publicheghja incù u soiu sottu à u nome d'Istoria di Corsica. In 'ssu libru, i scritti di Ghjuvanni della Grossa sò riassunti è cummintati. A so Cronacain lingua taliana, và da u 1559 à u 1594, è cumprende a guerra di Sampieru, una di l'epiche e più interessante di a storia di a Corsica.

Sient'è l'abate Letteron, Marc'Antone Ceccaldi, u so maiò di 8 anni, ne hè u solu autore inquantu à a forma è l'autore principale inquantu à u fondu.

Filippini hà dedicatu a Storia di a Corsica à Alfonso d'Ornanu, figliolu di Sampieru Corsu.

In u 1888, l'abate Letteron, prufissore di lettere in Bastia, traduce è publicheghja a Cronaca d'Anton Petru Filippini.

 Note 

 Bibliugrafia 
 Abate Letteron Storia di a Corsica - Tomu 1, Bulletinu di a Sucità di e scenze naturale è storichi di a Corsica, Stampa è libraria Vv Eugène Ollagnier, Bastia 1888.
 Anton Pietro Filippini, Istoria di Corsica, 2a edizione, Pisa, Presso Niccolò Capurro, 1827

Categoria:Scrittore corsu di u seculu XVI
Categoria:Storicu corsu